google/wiki40b huggingface dataset:
सामवेद संहिता

सामवेद गीत-संगीत प्रधान है। प्राचीन आर्यों द्वारा साम-गान किया जाता था। सामवेद चारों वेदों में आकार की दृष्टि से सबसे छोटा है और इसके १८७५ मन्त्रों में से ६९ को छोड़ कर सभी ऋगवेद के हैं। केवल १७ मन्त्र अथर्ववेद और यजुर्वेद के पाये जाते हैं। फ़िर भी इसकी प्रतिष्ठा सर्वाधिक है, जिसका एक कारण गीता में कृष्ण द्वारा वेदानां सामवेदोऽस्मि कहना भी है।
सामवेद यद्यपि छोटा है परन्तु एक तरह से यह सभी वेदों का सार रूप है और सभी वेदों के चुने हुए अंश इसमें शामिल किये गये है। सामवेद संहिता में जो १८७५ मन्त्र हैं, उनमें से १५०४ मन्त्र ऋग्वेद के ही हैं। सामवेद संहिता के दो भाग हैं, आर्चिक और गान। पुराणों में जो विवरण मिलता है उससे सामवेद की एक सहस्त्र शाखाओं के होने की जानकारी मिलती है। वर्तमान में प्रपंच ह्रदय, दिव्यावदान, चरणव्युह तथा जैमिनि गृहसूत्र को देखने पर १३ शाखाओं का पता चलता है। इन तेरह में से तीन आचार्यों की शाखाएँ मिलती हैं- (१) कौमुथीय, (२) राणायनीय और (३) जैमिनीय।

महत्व

सामवेद का महत्व इसी से पता चलता है कि गीता में कहा गया है कि -वेदानां सामवेदोऽस्मि। । महाभारत में गीता के अतिरिक्त अनुशासन पर्व में भी सामnद की महत्ता को दर्शाया गया है- सामवेदश्च वेदानां यजुषां शतरुद्रीयम्। ।अग्नि पुराण के अनुसार सामवेद के विभिन्न मंत्रों के विधिवत जप आदि से रोग व्याधियों से मुक्त हुआ जा सकता है एवं बचा जा सकता है, तथा कामनाओं की सिद्धि हो सकती है। सामवेद ज्ञानयोग, कर्मयोग और भक्तियोग की त्रिवेणी है। ऋषियों ने विशिष्ट मंत्रों का संकलन करके गायन की पद्धति विकसित की। अधुनिक विद्वान् भी इस तथ्य को स्वीकार करने लगे हैं कि समस्त स्वर, ताल, लय, छंद, गति, मन्त्र, स्वर-चिकित्सा, राग नृत्य मुद्रा, भाव आदि सामवेद से ही निकले हैं।

नामाकरण

सामवेद को उदगीथों का रस कहा गया है, छान्दोग्य उपनिषद में।  अथर्ववेद के चौदहवें कांड, ऐतरेय ब्राह्मण (८-२७) और बृहदारण्यक उपनिषद (जो शुक्ल यजुर्वेद का उपनिषद् है, ६.४.२७), में सामवेद और ऋग्वेद को पति-पत्नी के जोड़े के रूप में दिखाया गया है - 
अमो अहम अस्मि सात्वम् सामहमस्मि ऋक त्वम् , द्यौरहंपृथ्वीत्वं, ताविह संभवाह प्रजयामावहै। 
अर्थात (अमो अहम अस्मि सात्वम् ) मैं -पति - अम हूं, सा तुम हो, (द्यौरहंपृथ्वीत्वं) मैं द्यौ (द्युलोक) हूं तुम पृथ्वी हो।  (ताविह संभवाह प्रजयामावहै) हम साथ बढ़े और प्रजावाले हों। ।

जिस प्रकार से ऋग्वेद के मंत्रों को ऋचा कहते हैं और यजुर्वेद के मंत्रों को यजूँषि कहते हैं उसी प्रकार सामवेद के मंत्रों को सामानि कहते हैं।  ऋगवेद में साम या सामानि का वर्णन २१ स्थलों पर आता है (जैसे ५.४४.१४, १.६२.२, २.२३.१७, ९.९७.२२)।

परंपरा

शाखा - वेदों में सामवेद की सबसे अधिक शाखाएँ मिलती हैं - १००१ शाखाएँ। शाखाओं में मंत्रों के अलग व्याखान, गाने के तरीके और मंत्रों के क्रम हैं। जहाँ भारतीय विद्वान इसे एक ही वेदराशि का अंश मानते हैं, कई पश्चिमी वेद-अनुसंधानी इसे बाद में लिखा गया ग्रंथ समझते हैं। लेकिन सामवेद या सामगान का विवरण ऋग्वेद में भी मिलता है - जिसे हिन्दू परंपरा में प्रथमवेद और पश्चिमी जगत प्राचीनतम वेद मानता है। ऋग्वेद में कोई ३१ जगहों पर सामगान या साम की चर्चा हुई है - वैरूपं, बृहतं, गौरवीति, रेवतं, अर्के इत्यादि नामों से। यजुर्वेद में सामगान को रथंतरं, बृहतं आदि नामों से जाना गया है। इसके अतिरिक्त ऐतरेय ब्राह्मण में भी बृहत्, रथंतरं, वैरूपं, वैराजं आदि की चर्चा है।

ब्राह्मण ग्रंथ

जैसा कि इसकी १००१ शाखाएँ थी इतने ही ब्राह्मण ग्रंथ भी होने चाहिएँ, पर लगभग १० ही उपलब्ध हैं - तांड्य. षटविँश इत्यादि। छान्दोग्य उपनिषद इसी वेद का उपनिषद है - जो सबसे बड़ा उपनिषत् भी कहाता है।
हिमाचल प्रदेश राज्य एड्स नियंत्रण सोसाइटी

ग़ैर-सरकारी संगठनों से सहयोग

हिमाचल प्रदेश राज्य एड्स नियंत्रण सोसाइटी ने विभिन्न ग़ैर-सरकारी संगठनों के सहयोग से एचआईवी / एड्स-पीड़ित व्यक्तियों में मनोबल बनाए रखने और उन्हें रचनात्नक रूप से सक्रिय करने की दिशा में काम किया है। ऐसे ही एक प्रयास में हिमाचल प्रदेश राज्य एड्स नियंत्रण सोसाइटी ने और पोज़िटिव पीपल नेटवर्क पोंटा साहिब ने साथ मिलकर 2010 में एचआईवी / एड्स के साथ रहते हैं लोगों के साथ होली उत्सव का आयोजन किया जिसमें इन लोगों से भेदभाव हटाने पर ज़ोर दिया गया।

राज्य के सांसकृतिक संगठनों को एड्स जागरूकता कार्यक्रम में शामिल करना

राज्य के सांसकृतिक संगठनों को एड्स जागरूकता कार्यक्रम में शामिल करने की दिशा में कई प्रयास किये गए हैं जिन में से एक का उदाहरण यह है कि हिमाचल प्रदेश एड्स नियंत्रण सोसाइटी, स्वास्थ्य विभाग खंड भोरंज के तत्वावधान में फ्रेंड्स म्यूजिकल ग्रुप के कलाकारों द्वारा नुक्कड़ नाटक के माध्यम से जाहू (हमीरपुर) में जागरूकता कार्यक्रम का आयोजन अक्तूबर 2011 में किया गया था। इस संगीत ग्रुप द्वारा नाटक और गीतों के माध्यम से एड्स के बचाव, पहचान, उपचार के लिए स्वास्थ्य विभाग की सेवाओं एवं योजनाओं की जानकारी लोगों को दी।इसी तरह 2009 में नूरपुर में कई सड़क प्रदर्शनों के द्वारा जन जागरण के प्रयास किये गए थे।
शिबगंज उपज़िला, बगुड़ा

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

शिबगंज उपजिला बांग्लादेश के पूर्वी भाग में, राजशाही विभाग के बगुड़ा जिले में स्थित है।
भूमिका गुरुंग

भूमिका गुरुंग एक भारतीय मॉडल और टेलीविजन अभिनेत्री है। वह सीरियल निमकी मुखिया में निमकी की मुख्य महिला नाटक की भूमिका के लिए जाने जाते हैं। जो कि स्टार भरत पर सोमवार से शुक्रवार 8.30 बजे प्राइम टाइम स्लॉट में प्रदर्शित होती है।
वैशाख शुक्ल चतुर्दशी

वैशाख शुक्ल चतुर्दशी भारतीय पंचांग  के अनुसार द्वितीय माह की चौदहवी तिथि है, वर्षान्त में अभी ३१६ तिथियाँ अवशिष्ट हैं।
पत्र

पत्र, चिट्ठी या खत किसी कागज या अन्य माध्यम पर लिखे सन्देश को कहते हैं। उन्नीसवीं एवं बीसवीं शताब्दियों में पत्र ही दो व्यक्तियों के बीच संचार का सबसे विश्वसनीय माध्यम था। किन्तु अब टेलीफोन, सेलफोन एवं अन्तरजाल के युग में इसकी भूमिका काफी कम हो गयी है।पत्रो का हमारे जीवन में एक महत्वपूर्ण स्थान है। पत्र संचार का एक सुगम साधन है। इसका उपयोग करना बहुत सरल है। कोई भी व्यक्ति अपनी बात पत्र में आसानी से लिख कर अपना सन्देश दूसरे व्यक्ति को भेज सकता है। पत्र भी कई प्रकार के होते है जैसे ओपचारिक पत्र और अनोपचारिक पत्र । मोबाइल आदि आ जाने के बावजूद भी पत्रो की अहमियत अभी भी बरक़रार है।
हिमांशी खुराना

हिमांशी खुराना (जन्म-२७ नवम्बर,१९९१) एक पंजाबी अभिनेत्री है जों कि कीरतपुर साहिब, पंजाब से हैं।  पंजाबी फिल्म "साड्डा हक" में बतौर अभिनेत्री उन्हें बहुत प्रसिद्धि मिली। उन्हें जाना जाता है पंजाब वीडियोस जैसे सोच (हार्डी संधू), इनसोम्निया (सिप्पी गिल), लादेन (जस्सी गिल) में काम करने के लिए।

प्रारंभिक जीवन

हिमांशी खुराना का जन्म २७ नवम्बर,१९९१ में हुआ था, उनके २ छोटे भाई भी हैं। हिमांशी का मानना है कि उनकी माता सुनीत कौर उनके जीवन में एक बहुत बड़ी प्रेरणा हैं। मेडिकल साइंस से 12 वीं कक्षा तक बीसीएम स्कूल, लुधियाना से उन्होंने शिक्षा ग्रहण की। बाद में उन्होंने विमानन क्षेत्र में आतिथ्य में डिग्री हासिल की।  अब वह अभिनेत्री के तौर पे काम करती हैं।

करियर

हिमांशी खुराना जब २०११ में मिस लुधियाना कांटेस्ट जीती तोह उन्होंने १७ वर्ष की आयु में अपने करियर की शुरुआत की। उसके बाद वह दिल्ली चली गयी अपने करियर की चाह में। उन्हें मैक का ब्रांड एंबेसडर बनाया गया और उसके बाद मैकन ने अंतरराष्ट्रीय विज्ञापन के लिए भी हस्ताक्षर किए। वह उसके बाद मैकेमाइट्रिप, आयु, पेप्सी, नेस्ले, गीतांजलि ज्वेलर्स, बिग बाजार, किंगफिशर, केल्विन क्लेन और कई अन्य उच्च-प्रोफाइल कंपनियों के लिए काम करने लगी। 
उन्होंने पंजाबी संगीत उद्योग में २०१० में अपनी पहली फिल्म "जोड़ी-बिग डे पार्टी" (पंजाबी एमसी और कुलदीप मानक) के साथ शुरुआत की। उसके बाद उन्हें काफी म्यूजिक वीडियो में देखा गया जैसे हार्डी संधू, जस्सी गिल व सिप्पी गिल के साथ।

पुरस्कार और सम्मान

उन्होंने "धी पंजाब दी" व नृत्य अकादमी द्वारा प्रदर्शित "मिस लुधियाना" को भी जीता। वह मिस पीटीसी पंजाबी पे भी फाइनलिस्ट रही।
नुवाकोट, अर्घाखाँची

नुवाकोट, अर्घाखाँची नेपालके लुम्बिनी अंचलके अर्घाखाँची जिलाकी एक गाँव विकास समिति है।
ऋग्वेद

पाठ

इस पाठ को दस मण्डलों में बांटा गया है,जो कि अलग-अलग समय में लिखे गए हैं और अलग-अलग लम्बाई हैं।
मण्डल संख्या २ से ७ ऋग्वेद के सबसे पुराने और सूक्ष्मतम मंडल हैं। यह मण्डल कुल पाठ का ३८% है।

भाषा

उत्तर वैदिक काल से पहले का वह काल जिसमें ऋग्वेद की ऋचाओं की रचना हुई थी इन ऋचाओं की जो भाषा थी वो ऋग्वैदिक भाषा कहलाती है। ऋग्वैदिक भाषा हिंद यूरोपीय भाषा परिवार की एक भाषा है। इसकी परवर्ती पुत्री भाषाएँ अवेस्ता पुरानी फ़ारसी पालि प्राकृत और संस्कृत हैँ।

मातृभाषी

ऋग्वैदिक भाषा के मूल मातृभाषी हिंद-इरानी आर्य थे।

आधुनिक भाष्य तथा व्याख्या

आधुनिक कल में ऋग्वेद को समझने हेतु महर्षि दयानन्द सरस्वती द्वारा "ऋग्वेदादिभाष्यभूमिका" की रचना की गई। और उस भाष्य का फिर आगे सरल संस्कृत एवं हिन्दी में अनुवाद प॰ गुरुदत्त विद्यार्थी ने किया। इसी प्रकार स्वामी जी ने यजुर्वेद का भी भाष्य लिखा। उन्होने अंधविश्वास मिटाने हेतु और सत्य विद्या को जन जन तक पहुँचने हेतु हिन्दी में " सत्यार्थ प्रकाश " नामक ग्रंथ की रचना की ।
उदमुला बाला शोरेड्डी

प्रारंभिक जीवन

 उनका जन्म 18 जून 1 9 54 को घनपुर, आंध्र प्रदेश, भारत में हुआ था।

शिक्षा

उन्होंने अल्फांसियनम, रोम से नैतिक धर्मशास्त्र में डॉक्टरेट का अधिग्रहण किया है।

पुरोहित जीवन

उन्हें 20 फरवरी 1 9 7 9 को एक पुजारी बनाया गया। उन्होंने बिशप बनने से पहले अपने सूबा में कई देहाती और प्रशासनिक भूमिकाएं कीं। वह कैथोलिक बिशप्स सम्मेलन ऑफ इंडिया (सीसीबीआई), बैंगलोर के उप-महानिदेशक थे। 1994 से 2006 तक उन्होंने सेंट जॉन क्षेत्रीय सेमिनरी, हैदराबाद में नैतिक धर्मशास्त्र को पढ़ाया।

वारंगल के बिशप

13 अप्रैल 2013 को पोप फ्रांसिस द्वारा रेड्डी को वारंगल के भारत के बिशप नियुक्त किया गया था। ओसवाल्ड कार्डिनल ग्रेशियस द्वारा 23 मई 2013 को उन्हें बिशप का स्थान दिया गया था।
२०१५ ईसा पूर्व

२०१५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०१५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लागोस बैट वाइरस

लागोस बैट वाइरस एक विषाणु है।
शुचिद्रथ

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
काफल

काफल (वैज्ञानिक नाम: मिरिका एस्कुलेंटा myrica esculata), उत्तरी भारत और नेपाल के पर्वतीय क्षेत्र, मुख्यत: हिमालय के तलहटी क्षेत्र मैं पाया जाने वाला एक वृक्ष या विशाल झाड़ी है। ग्रीष्मकाल में इस पर लगने वाले फल पहाड़ी इलाकों में विशेष रूप से लोकप्रिय हैं। इसकी छाल का प्रयोग चर्मशोधन (टैंनिंग) के लिए किया जाता है।
ऊना हिंसा

11 जुलाई २०१६ को गुजरात के गिर सोमनाथ जिले की एक बस्ती के कुछ कथित लोगों ने गोरक्षा के नाम पर दलित समुदाय के ७ लोगों को बहुत बुरी तरह से पीटा और फिर उनके कपड़े फाड़कर बस्ती में लोगों के सामने घुमाया गया। इनमें से चार लोगों को मारे जाने का विडियो बनाकर सोशल मीडिया में डाला गया। इस विडियो को बाद में इन्टरनेट पर काफी लोगों ने देखा और वह वायरल हो गया। इस घटना और दलितों के खिलाफ हो रहे अन्यायों के विरोध में ऊना में एक बडा आंदोलन भी खड़ा हुआ।अगस्त २०१६ में ऊना दलित अत्याचार लाडत समिति के संयोजक और दलित कार्यकर्ता जिग्नेश मेवानी के नेत्रत्व में अहमदाबाद के एक रैली में हज़ारों दलित कामगारों ने मैला ढोने और जानवरों को दफनाने जैसे काम न करने की शपथ ली और सरकार को चेतावनी दी कि गुजरात में हर दलित परिवार को 5 एकड़ जमीन देने की मांग महीने भर में नहीं मानी गई तो पूरे देश में रेल रोको आंदोलन किया जायेगा|
निर्मेय

ज्यामिति में किसी ज्यामितीय निर्माण (construction) से सम्बन्धित समस्या को निर्मेय कहते हैं। निर्मेय का अर्थ है - 'जिसका निर्माण करना है, वह'। ये निर्माण केवल पटरी और परकार (ruler-and-compass) की सहायता से बनाने होते हैं, चाँदा इत्यादि के प्रयोग से नहीं।

असम्भव निर्माण

कुछ ज्यामितीय निर्माण केवल पटरी और परकार द्वारा नहीं बनाए जा सकते।

घन को दोगुना करना

एक ऐसी रेखा खींचना जिसकी लम्बाई का घन, किसी दी गई रेखा की लम्बाई के घन के दो-गुना हो।

कोण का त्रिभाजन

किसी दिए गए कोण के एक-तिहाई (१/३) के बराबर कोण का निर्माण

परिवर्धित निर्माण

पटरी और परकार के अलावा कुछ ऐसे औजार हैं जिनकी सहायता से ऐसे निर्माण भी सम्भव हैं जो केवल पटरी और परकार से सम्भव नहीं हैं। इनमें चिह्नित पटरी (मार्केबल रूलर) तथा ओरिगामी (Origami) प्रमुख हैं।

बाइनरी अंकों की गणना

सन १९९८ में साइमन प्लोफी (Simon Plouffe) ने एक विधि बताई जिसके द्वारा पटरी और परकार द्वारा कुछ संख्याओं के बाइनरी अंक प्राप्त किए जा सकते हैं। इस विधि में एक कोण को बार-बार दोगुना किया जाता है। किन्तु २० बाइनरी अंकों के बाद यह विधि अव्यवहार्य (impractical) हो जाती है।
नाथन मैकुलम

नाथन मैकुलम (अंग्रेज़ी: Nathan McCallum) (जन्म ०१ सितम्बर १९८० ,ड्युदिन ,ओटेगो ,न्यूजीलैंड ) एक प्रोफेशनल क्रिकेट खिलाड़ी है जो न्यूजीलैंड की अंतर्राष्ट्रीय क्रिकेट टीम के लिए खेलते हैं ये टीम के एक हरफनमौला खिलाड़ी है। न्यूजीलैंड के क्रिकेट खिलाड़ी ब्रैंडन मैकुलम इनके भाई है और स्टुअर्ट मैकुलम इनके पिता।

वनडे कैरियर

मैकुलम ने अपने वनडे क्रिकेट के कैरियर की शुरुआत ०८ सितम्बर २००९ को श्रीलंका क्रिकेट टीम के खिलाफ की थी इन्होंने २०१५ तक ८४ मैचों में कुल १,०७० रन बनाए और ६३ विकेट भी लिए।

टी२० कैरियर

इन्होंने अपना पहला टी-२० अंतर्राष्ट्रीय मैच १९  सितम्बर २००७ को दक्षिण अफ्रीका क्रिकेट टीम के खिलाफ खेला था और अब तक ६३ मैचों में कुल २९९ रन और ६८ विकेट ले चुके है।

लिस्ट क्रिकेट

मैकुलम ने अपने लिस्ट ए क्रिकेट कैरियर में अभी तक कुल २०३ मैचों में ३,०७७ रन और १६९ विकेट लिए हैं।
जुलाई और अगस्त २०११ कराची लक्ष्यित हत्याएँ

जुलाई और अगस्त २०११ के पहले और दूसरे सप्ताह की अवधि में कराची में लक्ष्यित हत्याओं में १०० से अधिक लोग मारे गए थे। गोलीबारी की घटना ५ जुलाई से अज्ञात व्यक्तियों द्वारा आरम्भ हुई थी और नगर भर में विभिन्न उपनगरीय क्षेत्रों में अन्धाधुन्ध गोलीबारी हुई। केवल तीसरे दिन ही कम से कम २७ लोग मारे गए थे; यह दिन आतंकवाद की लहर का सबसे बदतरीन दिन साबित हुआ। सरकारी दावों के बावजूद कराची क्षेत्र, कटी पहाड़ी, कस्बे कॉलोनी और अन्य कई क्षेत्रों में शान्ति स्थापित ना हो सकी। इसलिए, चार दिन बाद एक ऑपरेशन में लगभग २५७ आतंकवादी गिरफ्तार किए गए और शान्ति बहाल होती दिखी।

अन्य घटनाएँ

मंगलवार, ५ जुलाई २०११, को अज्ञात बन्दूकधारियों ने विभिन्न गोलीबारी की घटनाओं में ११ लोग मार डाले; शीरशाह में १ और बलदेव टाउन और कोरनगी में प्रत्येक में २ लोग मारे गए। कस्बा मोड़ तथा अन्य स्थानों की अन्य घटनाओं में ८ लोग मारे गए व दर्जन भर लोग घायल हुए। इन घटनाओं के तुरन्त बाद राज्य सरकार ने दोहरी सवारी पर रोक लगा दी। कस्बा कॉलोनी में अन्य पहाड़ी स्थानों को आतंकवादियों ने अधिकार में ले लिया और आम नगरिकों पर ऊँचे स्थानों से भारी गोलीबारी आरम्भ कर दी।
बुधवार, ६ जुलाई २०११ को हमले के दौरान तीन बसों पर गोलीबारी हुई, उनमें से कुछ ाोरनगी टाउन स्थित हुई जिसकी वजह से उपनगरीय स्थानीय लोगों को उनके घरों को खाली करना पड़ा और सुरक्षित क्षेत्रों की ओर भागना होना पड़ा। हमलावर भी तुरन्त अपराध के बाद बच निकलने में सफल रहे। राष्ट्रपति आसिफ अली जरदारी ने वरिष्ठ अधिकारियों के एक सम्मेलन को तलब किया ताकि करबची में जारी हिंसा के बारे में बात करके समाधान खोजा जा सके। मीडिया में लोगों की एक बड़ी संख्या द्वारा इस हमले की कड़ी निन्दा की गई।

पुलिस ऑपरेशन

शुक्रवार, ८ जुलाई २०११ की रात कराची के विभिन्न क्षेत्रों में बलाआख़र पुलिस के दोनों पक्ष सक्रिय हुए। महिलाओं और बच्चों के पलायन का सिलसिला शाम से आरम्भ हो चुका था और रात तक जारी रहा। देर रात को पुलिस और रेंजर्स ने गश्त बढ़ा दी और कस्बा कॉलोनी और कटी पहाड़ी के संवेदनशील और तनावपूर्ण स्थिति वाले क्षेत्रों में अभियान आरम्भ कर दिया गया था।
शनिवार, ९ जुलाई, २०११ की सुबह ५ बजे पुलिस के एक अभियान में कस्बा कॉलोनी और मीटरवोल कॉलोनी के क्षेत्रों से ८ लोगों को हिरासत में ले लिया। गिरफ्तारी के दौरान उन लोगों के पास से १ कलाशनकोफ, १२ टी टी पसतोलें और पर्याप्त मात्रा में मादक पदार्थ भी बरामद हुए।
अगस्त के महीने में कराची पुलिस ने १८५ लोगों को गिरफ्तार किया था। इन लोगों को हत्या, अवैध वसूली, भूमि हथियाने एवं मादक पदार्थो की तस्करी के आरोपों में गिरफ्तार किया है।

न्यायिक जाँच

अगस्त २०११ में अदालत आज़मी ने कराची में लक्ष्यित हत्याओं पर सुनवाई आरम्भ की।
सूशी

सूशी(すし, 寿司, 鮨, 鮓, 寿斗, 寿し, 壽司) एक जापानी भोजन है जिसमें पके हुए विनेगर चावल (鮨 饭 सुशी-मेशी) और अन्य सामग्री के साथ आमतौर पर कच्ची मछली या अन्य समुद्री खाद्य शामिल किया जाता है।

इतिहास

मूल प्रकार की सूशी जो कि आजकल नरे ज़ूशी के नाम से केहते है, पहले दक्षिण पूर्व एशिया में बनाई गई थी, संभवतः अब मेकांग नदी के समीप। अवधी सूशी एक पुराने व्याकरण फार्म जो अब कोई उपयोग नही करता। वस्तुतः सूशी का अर्थ है "खट्टा स्वाद", अपनी ऐतिहासिक किण्वित जड़ों का एक प्रतिबिंब। सूशी, अंतरराष्ट्रीय स्तर पर, Hanaya Yohei (1799–1858) की वजह से "ऐदो"अवधि के अन्त मे प्रसिध हुई। हनाया के द्वारा सूशी का आविशकार एक फास्ट फूड का प्रारंभिक रूप था, जो कि किण्वित नहीं था और उसे बनने मे समय नही लगता था और खाने मे भी कोइ दिक्कत नही होती थी। मूल रूप से इस सूशी को "एदोमे ज़ूशी" कहते है क्योंकि यह कटी हुइ मछली से बना होता है।

प्रकार

सबसे साधारण सामग्री जो की हर प्रकार की सूशी मे डाली जाती है वो है विनेगर सूशी चावल। उन्मे विविधता अनेक प्रकार की भराई, टॉपिंग, मसालों की वजह से आती है। समकालीन बनाम पारंपरिक विधियों से हर बार अलग अलग स्वाद आता है।

चिराशीज़ूशी

"चिराशीज़ूसशी" (ちらし寿司, एक काटोरी भर सूशी चावल जिस्के ऊपर अनेक प्रकार की कटी हुई मछली और सब्ज़ियां डाली जाती है (इसे बाराज़ूशी भी कह्ते है)।

इनारीज़ूशी

'इनारीज़ूशी'(稲荷寿司) यह सूशी तली हुई टोफू की एक थैली की तरह होती है जो कि केवल सूशी चावल से भरी होती है। इसका नाम शिन्तो धर्म के भगवान "इनारी" पर रखा गया है, माना जाता है कि वह तली हुई टोफू के बडे शौक़ीन थे। इस थैली मे सामान्य रूप से तली हुई टोफू से ही जमाते है। क्षेत्रीय विविधताओं को अगर ध्यान मे रखे तो इसे लोग पतले तले हुए अंडे (帛紗寿司) से भी बनाना पसन्द करते है। हमे इसे इनारि माकी से भ्रमित नही करना चाहिए क्योकि वो एक सुगंधित किया हुआ तला हुआ टोफू से भरा रोल है।
अस्थिरता

अस्थिरता ( instability) का उपयोग अध्ययन के विविध क्षेत्रों में होता है, जैसे नियंत्रण सिद्धान्त, संरचना सिद्धान्त, समाज विज्ञान आदि। 'अस्थिरता' का सामान्य या मोटा अर्थ यह है कि प्रणाली का कोई आउतपुट या कोई 'स्टेट' सीमा से परे (आउट ऑफ बाउन्ड) चला जाय। किन्तु यह भी ध्यान रखना चाहिए कि कोई सिस्टम 'स्थिर नहीं' (not stable) है तो भी जरूरी नहीं कि वह 'अस्थिर' ही हो।
संरचना इंजीनियरी के सन्दर्भ में, जब किसी संरचना पर एक सीमा से अधिक लोड लगा दिया जाता है तो सिस्टम 'अस्थिर' हो जाता है।
सोहनलाल वाल्मीक

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
फ़ैज़ाबाद, बदख़्शान

लोग, भाषाएँ और संस्कृति

सड़कों की कमी के कारण फ़ैज़ाबाद​ ऐतिहासिक रूप से बाक़ी अफ़ग़ानिस्तान से थोड़ा अलग-थलग रहा है। यहाँ के ज़्यादातर लोग ताजिक समुदाय के हैं, हालांकि यहाँ कुछ पश्तून, उज़बेक और तुर्कमेन लोग भी बसते हैं। पहाड़ी इलाक़ा होने के कारण यहाँ की अलग-अलग वादियों में बहुत सी भाषाएँ बोली जाती हैं, जिनमें दरी फ़ारसी, मुन्जानी, वाख़ी, पश्तो, इश्काशिमी, याज़गुलामी, सरिकोली, शुग़नाई और रोशानी शामिल हैं। शहर में दो बड़े बाज़ार हैं जहाँ पर कपास, कपड़े, नमक, शक्कर, इंडिगो (नील) और धातु के बने छुरी, चाक़ू, कैंची, चम्मच, वग़ैराह का व्यापार गरम रहता है।

इतिहास

सन् १६८० तक यह शहर जौज़ गुन (جوزگون‌) या जौज़ून (جوزون‌)​ के नाम से जाना जाता था क्योंकि यहाँ अख़रोट-बादाम के पेड़ों की भरमार है और फ़ारसी व ताजिक में अख़रोट-बादाम को 'जौज़' (جوز‌, jauz) कहा जाता है। उस साल में पैग़म्बर मुहम्मद का ख़िरक़ा (पोशाक) यहाँ लाया गया जिसके बाद इस शहर का नाम बदलकर फ़ैज़ाबाद​ (यानि 'फ़ैज़' या दिव्य आशीर्वाद द्वारा आबाद नगर) रखा गया। उसी समय बदख़्शान की राजधानी मुन्जान से बदलकर इस शहर को बना दिया गया। बाद में १७६८ में अहमद शाह अब्दाली उस पोशाक (ख़िरक़े) को कंदहार ले गया और वहाँ उसे रखने के लिए एक मस्जिद बनवाई जिसे ख़िरक़ा शरीफ़ ज़ियारत​ के नाम से जाना जाता है।
फ़ैज़ाबाद में सात ऐतिहासिक क़िले हैं जिनमें से अधिकतर खँडहर बन चुके हैं। यह शहर से अन्दर-बाहर जाने वाली सड़कों पर निगरानी रखने के लिए बनाए गए थे। १९७९ में जब सोवियत संघ ने अफ़ग़ानिस्तान पर क़ब्ज़ा कर लिया तो फ़ैज़ाबाद उसके विरुद्ध लड़ने वाले जुझारुओं का अड्डा बन गया। १९८० में सोवियत लाल सेना ने इसपर क़ब्ज़ा कर लिया और फ़ैज़ाबाद एक सोवियत छावनी बन गया। २००१ के बाद अफ़ग़ानिस्तान में अमेरिकी हस्तक्षेप का असर फ़ैज़ाबाद पर भी पड़ा जब वहाँ से तालोक़ान तक एक राजमार्ग बनाया गया तो अब इस शहर को अफ़ग़ान रिंग रोड से जोड़ता है।

उच्चारण सहायता

'बदख़्शान' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।
जीतपुर

जीतपुर नेपालके मेची अंचलके इलाम जिलाकी एक गाँव विकास समिति है।
एटीएन अल्फा ईटीसी पंजाबी

एटीएन अल्फा ईटीसी पंजाबी एक पंजाबी टीवी चैनल है। यह एक मनोरंजन चैनल है।
होन्नामाना केरे

होन्नामाना केरे 
(कन्नड़: ಹೊನ್ನಮ್ಮನ ಕೆರೆ) कुर्ग का सबसे बड़ी झील सोम्वर्पेत तलुक्, कुर्ग जिला, कर्नाटक में है।

होन्नामाना केरे एक पर्यटक जगह है। शोम्वर्पेत से 6 किमी दूर दोद्दमल्थे गांव मे है। झील कॉफी सम्पदा और चट्टानों सहित सुंदर परिदृश्य से घिरा हुआ है। गोरि पर्व पर हर वर्ष विशेष पूजा होति है।

देखें

कॉफी बागान, सुंदर मंदिर।
कुद्रेमुख राष्ट्रीय उद्यान

स्थिति

यह राष्ट्रीय उद्यान चिकमगलूर से ९५ कि॰मी॰ दक्षिण-पश्चिम में स्थित है और ६००.३२ वर्ग कि॰मी॰ में फैला हुआ है। इसकी औसतन ऊँचाई समुद्र सतह से १८९४.३ मी. है। हाल ही में इसे बाघ आरक्षण बनाने पर भी विचार चल रहा है।
दादरा और नगर हवेली एड्स नियंत्रण सोसाइटी

राज्य प्रशिक्षण और संसाधन केन्द्र

राष्ट्रीय एड्स नियंत्रण संगठन (NACO) ने अवर्ट सोसाइटी (Avert Society) को महाराष्ट्र, मुंबई, गोवा, दादरा और नगर हवेली के राज्य एड्स नियंत्रण सोसाइटी और अवर्ट सोसाइटी के लिए राज्य प्रशिक्षण और संसाधन केन्द्र (STRC) का दर्जा दिया है।

दादरा और नगर हवेली एड्स नियंत्रण सोसाइटी की एक समर्पित सदस्य का ब्यौरा

नलिनी मिका हबित ने अपनी सेवाएँ राज्य एड्स नियंत्रण सोसाइटी, दादर और नगर ​​हवेली में एचआइवी / एड्स के कारण को समर्पित की है। २००४ में श्री विनोबा भावे सिविल अस्पताल, सिलवासा में काम करते हुए, वह कुशलतापूर्वक ज़हरीले पदार्थ (फ़ूड पोइज़निंग) के ममलों को सुलझाया। २००३ में पुल ढहने की एक घटना में, वह समय पर ५४ लोगों को जान बचने में कामयाब हुईं। २००५ में वह दादर नगर ​​हवेली में बाढ़ के दौरान जनजातीय लोगों के बीच जल-जनित संक्रमण को नियंत्रित क्षेत्र में काम किया। वह पल्स पोलियो शिविरों के दौरान किये गये अपने काम के लिए भी सराही गयी हैं।
इलाम

इलाम नेपाल के एक रमणीय जिला हैं। ये नेपालके सुदुर पूर्व भारतकी दार्जिलिङ औ सिक्किमसे सीमापर अवस्थित हैं। इलाम जिलाकी सरहद तराईमें झापा, मोरङ से पाँचथर औ सिक्किमकी ऊँची चोटीयाँ तक फैला हुआ है। सन्तपुर (सन्दक्पु), छिन्तापु, श्रीअन्तु, सिद्धिथुम्का यहाँकी ऊँची चोटीयाँ हैं। माईपोखरी, सेतीदेवी, पंचकन्या, सिंहवाहिनी, पाथीभरा, गजुरमुखी आदि धार्मिक तथा कन्याम, करफोक, मंगलबारे आदि पर्यटकीय स्थान इलाम समिटता् हैं। फिकल, पशुपतिनगर, नयाँबजार, मंगलबारे, देउराली यहाँकी खास बाजार है। इलाम बाजार जिला सदरमुकाम हैं। चायकी पत्ती, इलाईंची, अदरक, आलु, दूध यहाँकी मुख्य कृषि उपज हैं। इलामकी अर्थोडक्स चाय यूरोप और अष्ट्रेलियाली बाजारमें लोकप्रिय हैं। लाप्चा, लिम्बू, राई, तामाङ, गुरुङ, शेर्पा, क्षत्री, ब्राह्मण, मारवाडी, नेवार आदि सम्प्रदायकी लोग इस पहाडी जिलामें निवास करते हैं।
गणनाथ

गणनाथ नायनमार तमिल नाडु में सन्त था।